বাংলাদেশে যুদ্ধাপরাধের বিচার নিয়ে শুধু জাতিসংঘ নয় ইউরোপীয় ইউনিয়ন, হিউম্যান রাইটস ওয়াচ, অ্যামনেস্টি ইন্টারন্যাশনালসহ দেশী-বিদেশী সংস্থা, আইন ও অপরাধ বিশেষজ্ঞগণ এই বিচারের ত্রুটি-বিচ্যুতি নিয়ে কথা বলেছেন। কিন্তু কোন প্রতিক্রিয়াকেই সরকার স্বাভাবিক হিসেবে নেয়নি বরং এসব মন্তব্যকে সরকার তীব্রভাবে আক্রমণ করেছে। অ্যামনেস্টি ইন্টারন্যাশনালকে সরকারের পক্ষে ক্ষমা চাইতে বলা হয়েছে। নৌমন্ত্রী শাহজাহান খান তো এই আন্তর্জাতিক সংস্থাকে রীতিমত ‘ঝাঁটা পেটা’ করার ঘোষণা দিয়েছেন। আমরা বোধ হয় ক্রমেই বিশ্বদরবারে অসহিষ্ণু ও অশিষ্টাচারী জাতি হিসেবে পরিচিতি পাচ্ছি।